**Schéma minimálnej pomoci na opatrenie 3. 2**

**Podpora činností v oblasti vidieckeho cestovného ruchu – časť A**

**(opatrenie 5. 3. 3. 2. Programu rozvoja vidieka SR 2007 – 2013) implementované prostredníctvom osi 4 Leader v znení Dodatku č. 2**

**Číslo schémy: DM – 8/2010**

Schéma minimálnej pomoci (ďalej len „schéma“) na opatrenie 3.2 Podpora činností v oblasti vidieckeho cestovného ruchu – časť A, implementované prostredníctvom osi 4 Leader je vypracovaná v súlade s opatrením 5.3.3.2 Programu rozvoja vidieka SR 2007 – 2013 (ďalej len „PRV“), ktorý je v súlade s nariadením Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (Ú. v. L 227, 21. 10. 2005), nariadením Komisie (ES) č. 1974/2006 z 15. decembra 2006, ktorým sa ustanovujú podrobné pravidlá vykonávania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (Ú. v. L 368, 23. 12. 2006) a platnými pravidlami upravujúcimi poskytovanie minimálnej pomoci v oblasti cestovného ruchu. Podmienky poskytovania minimálnej pomoci v oblasti cestovného ruchu sú upravené v nariadení Komisie (ES) č. 1998/2006 z 15. decembra 2006 o uplatňovaní článkov 87 a 88 na pomoc *de minimis*(Ú. v. EÚ L 379/5, 28. 12. 2006).

#### **Preambula**

Predmetom schémy je poskytovanie pomoci de minimis (ďalej len „pomoc“) v oblasti cestovného ruchu v zmysle opatrenia 3.2 Podpora činností v oblasti vidieckeho cestovného ruchu – časti A implementované prostredníctvom osi 4 Leader.

#### **Právny základ**

Právnym základom pre poskytovanie pomoci sú:

1. Zákon č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci“),
2. Nariadenie Komisie (ES) č. 1998/2006 z 15. decembra 2006 o uplatňovaní článkov 87 a 88 zmluvy na pomoc de minimis (ďalej len „nariadenie Komisie č. 1998/2006“), (Ú. v. EÚ L 379, 28.12. 2006),
3. Nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), (ďalej len „nariadenie Rady (ES) č. 1698/2005“) (Ú. v. EÚ L 277, 21. 10. 2005),
4. Nariadenie Komisie (ES) č. 1974/2006 z 15. decembra 2006, ktorým sa ustanovujú podrobné pravidlá vykonávania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), (ďalej len „nariadenie Komisie (ES) č. 1974/2006“) (Ú. v. EÚ L 368, 23. 12. 2006),
5. Nariadenie Komisie (EÚ) č. 65/2011 z 27. januára 2011, ktorým sa stanovujú podrobné pravidlá uplatňovania nariadenia (ES) č. 1698/2005, pokiaľ ide o realizáciu kontrolných postupov a krížového plnenia pri opatreniach na podporu rozvoja vidieka (ďalej len „nariadenie Komisie (EÚ) č. 65/2011“) (Ú. v. EÚ L 25, 28. 1. 2011),
6. Zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov (ďalej len „zákon č. 528/2008 Z. z.“),
7. Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

#### **Cieľ pomoci**

Diverzifikácia smerom k nepoľnohospodárskym aktivitám, rozvoj nepoľnohospodárskych aktivít a zvyšovanie vidieckej zamestnanosti.

Tento cieľ sa bude napĺňať predovšetkým prostredníctvom:

* rozširovania zdrojov príjmov vidieckeho obyvateľstva;
* tvorby nových a zachovania už existujúcich pracovných miest;
* zvyšovania informovanosti širokej verejnosti o možnostiach pobytu v zariadeniach vidieckeho cestovného ruchu.

#### **Poskytovateľ pomoci a vykonávateľ schémy**

Poskytovateľ minimálnej pomoci:

Ministerstvo pôdohospodárstva  a rozvoja vidieka SR (ďalej len „ministerstvo“)

Dobrovičova 12

Bratislava 812 66

Slovenská republika

Tel.: + 421 2 592 66 111

Webové sídlo: <http://www.land.gov.sk>

Pôsobnosť ministerstva je ustanovená zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.

Vykonávateľ schémy:

Pôdohospodárska platobná agentúra (ďalej len „PPA“)

Dobrovičova 12

Bratislava 815 26

Slovenská republika

Tel : + 421 2 59 266 111

Webové sídlo**:** <http://www.apa.sk>

PPA je rozpočtovou organizáciou ministerstva, ktorá vznikla 1. decembra 2003 na základe zákona č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov. Zabezpečuje administráciu podporných mechanizmov v sektore pôdohospodárstva.

#### **Konečný prijímateľ (oprávnený žiadateľ) pre časť A**

Fyzické osoby oprávnené na podnikanie v oblasti cestovného ruchu, v prípade žiadateľov podnikajúcich aj v oblasti poľnohospodárstva ich podiel ročných tržieb/príjmov z poľnohospodárskej prvovýroby na celkových tržbách/príjmoch musí byť nižší ako 30 %.

Ak konečný prijímateľ – predkladateľ projektu vykazuje podiel tržieb/príjmov z poľnohospodárskej prvovýroby nižší ako 30 %, ale investícia zahŕňa viac ako 10 lôžok, môže o podporu požiadať z Operačného programu Konkurencieschopnosť a hospodársky rast, ktorý je v gescii Ministerstva hospodárstva SR.

Koneční prijímatelia – predkladatelia projektu sú definovaní vo Výzve na predkladanie Žiadosti o nenávratný finančný príspevok z Programu rozvoja vidieka SR 2007 -2013 (projekt) v rámci implementácie Integrovanej stratégie rozvoja územia (ďalej len „Výzva na implementáciu stratégie“), ktorú zverejní príslušná miestna akčná skupina (ďalej len „MAS“) a to v súlade s Integrovanou stratégiou rozvoja územia (ďalej len „stratégia“)[[1]](#footnote-1).

Pre účely začlenenia do kategórie **mikro, malých alebo stredných podnikov žiadateľ postupuje podľa** prílohy I nariadenia Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách), (ďalej len „nariadenie Komisie (ES) č. 800/2008“). Príloha I nariadenia Komisie (ES) č. 800/2008 tvorí prílohu k tejto schéme.

Oprávneným konečným prijímateľom – predkladateľom projektu nie je podnik, ktorý je podnikom v ťažkostiach v zmysle článku 2.1, bodu 10 Usmernenia Spoločenstva o štátnej pomoci na záchranu a reštrukturalizáciu firiem v ťažkostiach (Ú. V. C 244 z 1. 10. 2004, str. 2).

Neoprávneným konečným prijímateľom – predkladateľom projektu minimálnej pomoci je podnik, ktorý žiada o:

1. pomoc poskytnutú podnikom pôsobiacim v sektore rybolovu a akvakultúry, ako je stanovené v nariadení Rady (ES) č. 104/2000 (Ú. v. ES L 17, 21. 1. 2000, s. 22),
2. pomoc poskytnutú podnikom pôsobiacim v oblasti prvovýroby poľnohospodárskych produktov vymenovaných v prílohe I k zmluve,
3. pomoc poskytnutú podnikom pôsobiacom v oblasti spracovania odbytu poľnohospodárskych produktov vymenovaných v prílohe I k zmluve,

* ktorej výška je stanovená na základe ceny alebo množstva kúpených produktov od prvovýrobcu alebo produktov uvedených na trh príslušným podnikom,
* keď pomoc je podmienená tým, že je čiastočne alebo úplne postúpená prvovýrobcom,

1. pomoc na činnosti súvisiace s vývozom do tretích krajín alebo členských štátov, konkrétne pomoc priamo súvisiacu s vyvážanými množstvami, na zriadenie a prevádzkovanie distribučnej siete alebo na iné bežné výdavky súvisiace s vývoznou činnosťou,
2. pomoc, ktorá je podmienená uprednostňovaním používania domácich tovarov pred dovezenými,
3. pomoc poskytnutú podnikom pôsobiacim v uhoľnom sektore, ako je uvedené v nariadení (ES) č. 1407/2002,
4. pomoc na vozidlá cestnej nákladnej dopravy udelenej podnikom, ktoré vykonávajú cestnú nákladnú dopravu v prenájme alebo za úhradu

#### **Oprávnené výdavky**

**Oprávnené výdavky pre časť A** (s výnimkou obmedzení citovaných v rámci neoprávnených výdavkov pre časť A)

1. investície do dlhodobého hmotného majetku;
2. investície do dlhodobého nehmotného majetku;
3. vlastná práca (iba mzdy vrátane odvodov).
4. **Neoprávnené výdavky pre časť A**
5. výdavky vynaložené pred udelením Štatútu MAS (výdavky, dodacie listy a preberacie protokoly pred udelením Štatútu MAS), evidencia začatia stavebných prác v stavebnom denníku pred udelením Štatútu MAS);
6. nákup použitého majetku;
7. nákup karavanov a dopravných prostriedkov;
8. nákup nehnuteľností;
9. refundovateľné, refundované alebo inak preplatené dane, clá, dovozné prirážky a kurzové straty;
10. daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba;
11. prevádzkové výdavky (napr. výdavky na opravy a údržbu);
12. vlastná práca vyjadrená peňažnou hodnotou nad 30 % z ceny materiálu zakúpeného a použitého na oprávnenú investíciu realizovanú vlastnou prácou;
13. bankové poplatky, úroky z dlhu, výdavky na záruku a podobné poplatky;
14. lízingové poplatky a koeficient navýšenia;
15. nájomné poplatky;
16. výdavky vynaložené v hotovosti s výnimkou vlastnej práce;
17. poradenské a konzultačné služby;
18. projektová dokumentácia;
19. pri kempingovom ubytovaní výdavky na výstavbu, rekonštrukciu a modernizáciu chatiek;
20. výdavky na kúpu a zapožičiavanie športových, rekreačných a relaxačných potrieb.

#### **Forma pomoci**

Pomoc sa môže poskytnúť jednorázovo formou nenávratného finančného príspevku v zmysle opatrenia 3.2 Podpora činností v oblasti vidieckeho cestovného ruchu – časti A implementované prostredníctvom osi 4 Leader.

#### **Výška a intenzita pomoci pre časť A**

Maximálna výška pomoci z celkových oprávnených výdavkov:

– **50 %** (40% EÚ, 10 % SR) v oblastiach cieľa Konvergencia, pričom minimálne 50 % predstavujú vlastné zdroje;

– **30 %** (16,5 % EÚ, 13,5 % SR) v Ostatných oblastiach, pričom minimálne 70 % predstavujú vlastné zdroje.

Minimálna výška oprávnených výdavkov na 1 projekt je 2 600 EUR a maximálna výška je 200 000 EUR. Výška oprávnených výdavkov na 1 projekt je uvedená vo Výzve na implementáciu stratégie, ktorú zverejní príslušná MAS[[2]](#footnote-2).

Celková výška minimálnej pomoci jednému prijímateľovi nesmie presiahnuť 200 000 EUR v priebehu akéhokoľvek obdobia troch fiškálnych rokov.

###### Podmienky poskytnutia pomoci

Oprávnenosť projektov na financovanie z PRV je podmienená splnením všetkých kritérií spôsobilosti stanovených pre toto opatrenie v Usmernení pre administráciu osi 4 Leader v platnom znení, kapitola 5. Implementácia integrovaných stratégií rozvoja územia a prílohe č.6 Charakteristika priorít a opatrení osi 3, ktoré sú implementované prostredníctvom osi 4 a kritérií spôsobilosti, ktoré si stanovila MAS v stratégií.

V súlade s čl. 3 ods. 1 nariadenia 1998/2006 o uplatňovaní článkov 87 a 88 zmluvy na pomoc de minimis je podmienkou poskytnutia pomoci predloženie čestného vyhlásenia o celkovej minimálnej pomoci prijatej konečným prijímateľom – predkladateľom projektu počas predchádzajúcich dvoch fiškálnych rokov a počas prebiehajúceho fiškálneho roka.

###### Kumulácia pomoci

Minimálna pomoc sa môže poskytnúť len vtedy, ak je preukázané, že táto pomoc a pomoc, ktorú konečný prijímateľ – predkladateľ projektu dostal v prebiehajúcom fiškálnom roku spolu s doteraz poskytnutou minimálnou pomocou počas dvoch predchádzajúcich fiškálnych rokov neprekročí maximálnu výšku pomoci stanovenú v článku I. Výška a intenzita pomoci tejto schémy.

Kumulácia minimálnej pomoci je vždy viazaná na konkrétneho konečného prijímateľa – predkladateľa projektu.

Minimálna pomoc sa nesmie kumulovať so štátnou pomocou v prípade rovnakých oprávnených výdavkov, ak výsledkom tejto kumulácie je intenzita pomoci presahujúca za špecifických okolností každého prípadu skupinovú výnimku alebo rozhodnutia schváleného Európskou komisiou.

###### Mechanizmus poskytovania pomoci

Pomoc konečnému prijímateľovi – predkladateľovi projektu sa poskytuje v súlade s Usmernením pre administráciu osi 4 Leader, kapitola 8. Hodnotenie a výber ŽoNFP (projektov) konečného prijímateľa – predkladateľa projektu v rámci implementácie stratégie v platnom znení.

Obsah Výzvy na implementáciu stratégie a jej náležitosti sú v súlade s § 36 zákona č. 528/2008 Z. z.

###### Ročný rozpočet

Rozpočet (objem finančných prostriedkov) pre opatrenie 3.2 Podpora činností v oblasti vidieckeho cestovného ruchu – časť A implementované prostredníctvom osi 4 Leader, sa riadi podmienkami definovanými v schválenej stratégií príslušnej MAS. Miestna akčná skupina vo svojej Integrovanej stratégii rozvoja územia má určený celkový rozpočet na opatrenie 3.2 Podpora činností v oblasti vidieckeho cestovného ruchu – časť A implementovaného prostredníctvom osi 4 Leader. Integrovanú stratégiu rozvoja územia má každá Miestna akčná skupina zverejnenú na webovom sídle Národnej siete rozvoja vidieka

<http://www.nsrv.sk/index.php?pl=18&article=34&PHPSESSID=eff9e7eb2161e804dcf1407d2357e9de>.

###### Transparentnosť a monitorovanie

Ministerstvo štvrťročne oznamuje Ministerstvu financií SR poskytnutie pomoci podľa tejto schémy, a to do 30 dní po uplynutí štvrťroku, v ktorom sa konečnému prijímateľovi – predkladateľovi projektu pomoc poskytla.

Konečný prijímateľ – predkladateľ projektu podľa tejto schémy štvrťročne oznamuje Ministerstvu financií SR prijatie minimálnej pomoci, a to do 30 dní po uplynutí štvrťroku, v ktorom minimálnu pomoc prijal.

Ministerstvo a konečný prijímateľ – predkladateľ projektu podľa tejto schémy predkladajú oznámenia o poskytnutí a prijatí minimálnej pomoci a oznámenia o prijatí minimálnej pomoci na príslušnom formulári. Vzor formulárov je uverejnený na webovom sídle [www.finance.gov.sk](http://www.finance.gov.sk/).

PPA písomne informuje konečného prijímateľa – predkladateľa projektu podľa tejto schémy, že mu poskytuje minimálnu pomoc, informuje ho o predpokladanej výške pomoci a o povahe (charaktere) tejto pomoci s výslovným uvedením nariadenia Komisie (ES) č. 1998/2006 a referenciou týkajúcou sa uverejnenia príslušného nariadenia v Úradnom vestníku Európskej únie. Uvedené sa považuje za splnené, ak je to vzájomne dohodnuté v zmluve o poskytnutí NFP (prostredníctvom zmluvy o poskytnutí NFP).

Záznamy, ktoré sa týkajú individuálnej minimálnej pomoci sa uchovajú po dobu desiatich rokov od dátumu jej poskytnutia. Záznamy týkajúce sa schémy pomoci de minimis sa uchovajú po dobu desiatich rokov od dátumu, kedy sa poskytla posledná individuálna pomoc v rámci tejto schémy.

Údaje o minimálnej pomoci poskytnutej jednotlivým konečným prijímateľom (oprávneným žiadateľom) uverejní ministerstvo a PPA na svojom webovom sídle (<http://www.land.gov.sk>, <http://www.apa.sk>).

Ministerstvo a PPA zaznamenajú a zhromaždia všetky informácie, ktoré sa týkajú uplatňovania schémy. Tieto záznamy budú obsahovať všetky informácie potrebné na preukázanie splnenia podmienok tejto schémy.

PPA predloží ministerstvu do 10. februára nasledujúceho roku po roku poskytnutia pomoci podľa tejto schémy prehľad o poskytnutej pomoci podľa tejto schémy za príslušný rok.

Ministerstvo predkladá Ministerstvu financií SR do 15. februára nasledujúceho roku po roku poskytnutia pomoci podľa tejto schémy kumulatívny prehľad o poskytnutej minimálnej pomoci za príslušný rok.

###### Kontrola a vnútorný audit

Na vykonávanie kontroly sa vzťahuje zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov (ďalej len „zákon o finančnej kontrole“) a zákon o štátnej pomoci.

Ministerstvo a PPA kontroluje podľa zákona o finančnej kontrole dodržiavanie podmienok, za ktorých sa dotácia poskytla, ako aj ostatné skutočnosti, ktoré by mohli mať vplyv na správnosť a účelovosť poskytnutej dotácie.

Ministerstvo financií SR je podľa § 24 zákona o štátnej pomoci oprávnené kontrolovať poskytnutie minimálnej pomoci u poskytovateľa a na ten účel je oprávnené si overiť potrebné skutočnosti aj u konečného prijímateľa – predkladateľa projektu minimálnej pomoci.

Konečný prijímateľ- predkladateľ projektu minimálnej pomoci umožní Ministerstvu financií SR, ministerstvu a PPA vykonanie kontrol dodržania podmienok poskytnutia minimálnej pomoci.

Subjektmi zapojenými do finančnej kontroly sú:

1. Útvary kontroly ministerstva a PPA,
2. Ministerstvo financií SR,
3. Správa finančnej kontroly,
4. Najvyšší kontrolný úrad SR.

Konečný prijímateľ – predkladateľ projektu minimálnej pomoci vytvorí zamestnancom kontrolného orgánu vykonávajúcim kontrolu primerané podmienky na riadne a včasné vykonanie kontroly a poskytne im potrebnú súčinnosť a všetky vyžiadané informácie a listiny týkajúce sa najmä realizácie nenávratného finančného príspevku a minimálnej pomoci.

###### Platnosť a účinnosť schémy

Schéma nadobúda platnosť a účinnosť dňom zverejnenia na webovom sídle ministerstva (<http://www.land.gov.sk>) a PPA (<http://www.apa.sk>).

Zmeny v európskej legislatíve alebo v akejkoľvek s ňou súvisiacej legislatíve musia byť premietnuté do schémy v priebehu šiestich mesiacov od nadobudnutia ich platnosti a účinnosti.

Zmeny v schéme budú vykonané formou dodatkov ku schéme, ktoré nadobúdajú platnosť a účinnosť dňom ich zverejnenia na webovom sídle ministerstva.

1. **Trvanie schémy**

Platnosť a účinnosť schémy skončí 31. decembra 2013.

Žiadosti o nenávratný finančný príspevok je možné predložiť do 30. septembra 2013.

Rozhodnutie o žiadosti o nenávratný finančný príspevok musí byť vydané do 31. decembra 2013.

1. **Prílohy**

Prílohy (Usmernenie pre administráciu osi 4 Leader v platnom znení a prílohy k Usmerneniu) k schéme na opatrenie 3.2 Podpora činností v oblasti vidieckeho cestovného ruchu – časť A implementované prostredníctvom osi 4 Leader sa nachádzajú na webovom sídle PPA: <http://www.apa.sk/index.php?navID=349>.

Príloha k Schéme minimálnej pomoci na opatrenie 3. 2 Podpora činností v oblasti vidieckeho cestovného ruchu – časť A implementované prostredníctvom osi 4 Leader - Definícia mikropodnikov, malých a stredných podnikov.

Príloha k Schéme minimálnej pomoci na opatrenie 3. 2 Podpora činností v oblasti vidieckeho cestovného ruchu – časť A implementované prostredníctvom osi 4 Leader

Definícia mikropodnikov, malých a stredných podnikov

(nasledujúca definícia mikropodnikov, malých a stredných podnikov tvorí prílohu I nariadenia Komisie (ES) č. 800/2008)

Článok 1

Podnik

Za podnik sa považuje každý subjekt, ktorý vykonáva hospodársku činnosť bez ohľadu na jeho právnu formu. Sem patria najmä samostatne zárobkovo činné osoby a rodinné podniky, ktoré vykonávajú remeselnícke alebo iné činnosti a partnerstvá alebo združenia, ktoré pravidelne vykonávajú hospodársku činnosť.

Článok 2

Počet pracovníkov a finančné limity určujúce kategórie podnikov

* + - 1. Kategóriu mikropodnikov, malých a stredných podnikov (MSP) tvoria podniky, ktoré

1. zamestnávajú menej ako 250 osôb a ktorých ročný obrat nepresahuje 50 miliónov EUR a/alebo celková ročná súvaha nepresahuje 43 miliónov EUR.
2. V rámci kategórie MSP sa malý podnik definuje ako podnik, ktorý zamestnáva menej ako 50 osôb a ktorého ročný obrat a /alebo celková ročná súvaha nepresahuje 10 miliónov EUR.
3. V rámci kategórie MSP sa mikropodnik definuje ako podnik, ktorý zamestnáva menej ako 10 osôb a ktorého ročný obrat a /alebo celková ročná súvaha nepresahuje 2 milión EUR.

Článok 3

Typy podnikov, ktoré sa zohľadňujú pri výpočte počtu pracovníkov a finančných čiastok

* + - 1. „„Samostatný podnik“ je každý podnik, ktorý nie je zatriedený ako partnerský podnik v zmysle odseku 2 alebo prepojený podnik v zmysle odseku 3.
      2. „Partnerské podniky“ sú podniky, ktoré nie sú zatriedené ako prepojené podniky v zmysle odseku 3 a medzi ktorými je nasledovný vzťah: podnik (vyššie postavený podnik) vlastní, buď samostatne alebo spoločne s jedným alebo viacerými prepojenými podnikmi v zmysle odseku 3, 25 % alebo viac imania alebo hlasovacích práv iného podniku (nižšie postavený podnik).

Podnik sa však môže považovať za samostatný bez partnerského podniku, aj pokiaľ sa dosiahne alebo prekročí uvedená 25 % hranica za predpokladu, že títo investori nie sú v zmysle odseku 3 prepojení individuálne alebo spoločne do príslušného podniku:

1. s verejnými investičnými spoločnosťami, spoločnosťami investujúcimi do rizikového kapitálu, fyzickými osobami alebo skupinami fyzických osôb, ktoré sa pravidelne zúčastňujú rizikových investičných aktivít, ktoré investujú vlastný kapitál v nekótovaných firmách (podnikateľskí anjeli) za predpokladu, že celkové investície týchto podnikateľských anjelov v rovnakom podniku sú nižšie ako 1 250 000 EUR;
2. s univerzitami alebo neziskovými výskumnými strediskami;
3. inštitucionálnymi investormi, vrátane regionálnych rozvojových fondov;
4. orgánmi miestnej samosprávy, ktoré majú ročný rozpočet menší ako 10 miliónov EUR

a menej ako 5 000 obyvateľov.

3. „Prepojené podniky“ sú podniky, ktoré majú nasledovné vzájomné vzťahy:

1. podnik má väčšinu hlasovacích práv akcionárov alebo členov v inom podniku;
2. podnik má právo vymenovať alebo odvolať väčšinu členov správneho, riadiaceho alebo
3. dozorného orgánu iného podniku;
4. podnik má právo dominantne pôsobiť na iný podnik na základe zmluvy uzatvorenej s týmto podnikom alebo na základe ustanovenia v jeho spoločenskej zmluve alebo stanovách;
5. podnik, ktorý je akcionárom alebo členom iného podniku, sám kontroluje na základe zmluvy s inými akcionármi v tomto podniku alebo členmi tohto podniku väčšinu hlasovacích práv akcionárov alebo členov v tomto podniku.

Existuje predpoklad, že dominantný vplyv neexistuje, ak sa investori uvedení v druhom pododseku odseku 2 nezapoja priamo alebo nepriamo do vedenia príslušného podniku bez toho, aby boli dotknuté ich práva ako akcionárov alebo nezúčastnených spoločníkov.

Podniky, ktoré sa nachádzajú v niektorom zo vzťahov uvedených v prvom pododseku prostredníctvom jedného alebo viacerých podnikov, alebo majú niektorého z investorov uvedených v odseku 2, sa tiež považujú za prepojené.

Podniky, ktoré sa nachádzajú v jednom alebo inom z takýchto vzťahov prostredníctvom fyzickej osoby alebo skupiny fyzických osôb konajúcich spoločne, sa tiež považujú za prepojené podniky, ak sa podieľajú vo svojej činnosti alebo časti svojej činnosti na rovnakom relevantnom trhu alebo na priľahlých trhoch.

Za „priľahlý trh“ sa považuje trh pre produkt alebo službu, ktorý sa nachádza priamo vo vyššej alebo nižšej pozícii („súprudne alebo protiprúdne“) od relevantného trhu.

1. Okrem prípadov uvedených v odseku 2, druhom pododseku sa podnik nemôže považovať za MSP, ak 25 % alebo viac imania alebo hlasovacích práv je priamo alebo nepriamo kontrolovaných spoločne alebo individuálne jedným alebo viacerými verejnými orgánmi.
2. Podniky môžu poskytnúť vyhlásenie o postavení ako samostatný podnik, partnerský podnik alebo prepojený podnik, vrátane údajov týkajúcich sa hraníc stanovených v článku 2. Vyhlásenie sa môže poskytnúť, aj keď je kapitál rozptýlený tak, že nie je možné presne určiť, kto ho vlastní, v takomto prípade podnik môže poskytnúť vyhlásenie v dobrej viere, že môže odôvodnene predpokladať, že 25 % a viac jeho podniku nevlastní jeden podnik alebo spoločne navzájom prepojené podniky. Takéto vyhlásenia sa poskytnú bez toho, aby boli dotknuté kontroly alebo vyšetrovania ustanovené podľa pravidiel spoločenstva.

Článok 4

Údaje používané v prípade počtu pracovníkov a finančných čiastok a referenčného obdobia

Údaje, ktoré je potrebné použiť v prípade počtu pracovníkov a finančných čiastok, sú údaje týkajúce sa posledného schváleného účtovného obdobia a vypočítané na ročnom základe. Zohľadňujú sa odo dňa účtovnej závierky. Výška zvoleného obratu sa vypočíta bez dane z pridanej hodnoty (DPH) a iných nepriamych daní.

* + - 1. Ak podnik v deň účtovnej závierky zistí na ročnom základe, že počet zamestnancov alebo

finančné limity prekročili, alebo sú pod limitmi stanovenými v článku 2, nebude to mať za

následok stratu alebo nadobudnutie štatútu stredného, malého alebo mikro podniku, pokiaľ sa tieto limity neprekročili v dvoch po sebe nasledujúcich obdobiach.

3.V prípade novozaložených podnikov, ktorých účtovné závierky ešte neboli schválené, sa uplatnia údaje získané čestným odhadom vykonaným za bežný finančný rok.

Článok 5

Počet pracovníkov

Počet pracovníkov zodpovedá počtu ročných pracovných jednotiek AWU (annual work units,

AWU), t. j. počtu osôb, ktoré pracujú na plný úväzok v rámci príslušného podniku alebo v

jeho mene počas celého posudzovaného referenčného roku. Práca osôb, ktoré nepracovali

celý rok, práca tých osôb, ktoré pracovali na čiastočný úväzok bez ohľadu na dĺžku a práca

sezónnych pracovníkov sa počítajú ako časti AWU. Pracovníci pozostávajú zo:

1. zamestnancov;
2. osôb pracujúcich pre podnik, ktorý mu podlieha, a ktorí sa podľa vnútroštátnych právnych predpisov považujú za zamestnancov;
3. vlastníkov – manažérov;
4. partnerov vykonávajúcich pravidelnú činnosť v podniku a majúci finančný prospech z podniku.

Učni alebo študenti, ktorí sa zúčastňujú na odbornom vzdelávaní na základe učňovskej alebo odbornej zmluvy, sa nepovažujú za pracovníkov. Dĺžka materskej alebo rodičovskej dovolenky sa nezapočítava.

Článok 6

Vyhotovenie údajov o podniku

V prípade samostatného podniku údaje, vrátane počtu pracovníkov, sa určia výlučne podľa

účtovnej závierky tohto podniku.

1. Údaje, vrátane počtu pracovníkov, o podniku, ktorý má partnerský podnik alebo prepojené

podniky, sa určia na základe účtovnej závierky a iných údajov o podniku, alebo ak sú k dispozícii, na základe konsolidovaných účtovných závierok podniku alebo konsolidovaných účtovných závierok, do ktorých je podnik zahrnutý prostredníctvom konsolidácie.

Údaje uvedené v prvom pododseku sa pridajú k údajom každého partnerského podniku príslušného podniku, ktorý sa nachádza bezprostredne vo vyššom alebo nižšom postavení („súprudne alebo protiprúdne“) od neho. Výsledok je úmerný percentuálnemu podielu kapitálu alebo hlasovacích práv (podľa toho, ktoré je väčšie). V prípade, keď krížové akcie vlastnia dva podniky, použije sa vyššie percento.

K údajom uvedeným v prvom a druhom pododseku sa pridá 100 % údajov každého podniku, ktorý je priamo alebo nepriamo prepojený s príslušným podnikom, ak už údaje neboli zahrnuté prostredníctvom konsolidácie v účtovných závierkach.

3. Na uplatnenie odseku 2 sa údaje partnerských podnikov príslušného podniku určia z ich účtovných závierok a ostatných konsolidovaných údajov, ak existujú. K týmto údajom sa pripočíta 100 % údajov podnikov, ktoré sú prepojené s týmito partnerskými podnikmi, pokiaľ ich účtovné údaje už nie sú zahrnuté prostredníctvom konsolidácie.

Na uplatnenie tohto istého odseku 2 sa údaje partnerských podnikov, ktoré sú prepojené s príslušným podnikom, určia z ich účtovných závierok a ostatných konsolidovaných údajov, ak existujú. K týmto údajom sa pripočítajú proporcionálne údaje každého prípadného partnerského podniku tohto prepojeného podniku, ktorý sa nachádza bezprostredne vo vyššom alebo nižšom postavení („súprudne alebo protiprúdne“) od neho, pokiaľ už údaje neboli zahrnuté v konsolidovaných účtovných závierkach s percentuálnym podielom úmerným percentu uvedenému podľa druhého pododseku 2.

4. Ak sa v konsolidovaných účtovných závierkach neuvádzajú za daný podnik údaje o pracovníkoch, čísla týkajúce sa pracovníkov sa vypočítajú úmerne na základe súhrnu údajov z jeho partnerských podnikov a pripočítaním údajov z podnikov, s ktorými je príslušný podnik prepojený.

1. Integrovaná stratégia rozvoja územia príslušnej MAS, ktorej bol udelený Štatút Miestnej akčnej skupiny na základe Rozhodnutia o schválení Žiadosti o nenávratný finančný príspevok z Programu rozvoja vidieka SR 2007 – 2013, opatrenie 4.1 Implementácia Integrovaných stratégií rozvoja územia a opatrenie 4.3 Chod miestnej akčnej skupiny a stratégie vydaného PPA, je zverejnená na webovom sídle Národnej sieti rozvoja vidieka: <http://www.nsrv.sk/index.php?pl=18&article=34&PHPSESSID=eff9e7eb2161e804dcf1407d2357e9de>. [↑](#footnote-ref-1)
2. MAS musí dodržiavať podmienky pre príslušné opatrenia osi 3, ktoré sú uvedené v Usmernení pre administráciu osi 4 Leader v platnom znení a to nasledovne:

   * min. výšku oprávnených výdavkov na 1 projekt stanovených pre príslušné opatrenia osi 3;
   * max. výšku oprávnených výdavkov na 1 projekt stanovených pre príslušné opatrenia osi 3, pričom si ale môže stanoviť nižšiu výšku maximálneho limitu oprávnených výdavkov pre príslušné opatrenia osi 3.

   [↑](#footnote-ref-2)